29.6.2023 г.
BG
Официален вестник на Европейския съюз
L 165/109
Член 2 Определения За целите на настоящия регламент се прилагат следните определения: 1)
„пратка“ означава количество стоки, обхванати от един и същ официален сертификат, официално удостоверение или друг документ, превозвани с едно и също транспортно средство, и които, когато става дума за стоки на дребно, са изпратени от един и същ включен в списъка обект в части на Обединеното кралство, различни от Северна Ирландия, и са доставени до един и същ включен в списъка обект в Северна Ирландия, а когато става дума за растения за засаждане, включително посадъчен материал от картофи, и машини и превозни средства, използвани за селскосто­ пански цели или за целите на горското стопанство — са изпратени от професионални оператори в части на Обединеното кралство, различни от Северна Ирландия, и са получени от професионален оператор в Северна Ирландия;
2)
„стоки на дребно“ означава следните стоки, които се доставят в дистрибуторски терминали, включително терминали, разпространяващи стоки на дребно при контролирана температура, центрове за дистрибуция към супермаркети, пунктове за продажба на едро и места за продажба, или които се доставят директно на крайния потребител, включително от оператори в областта на общественото хранене, в заводски столове, във ведомствени столови, в ресторанти и от други подобни оператори в областта на хранителните услуги и магазини: а) продукти от животински или растителен произход; б) растения, различни от растения за засаждане, изброени в акт за изпълнение, приет в съответствие с член 72, параграф 1, член 73 и член 74, параграф 1 от Регламент (ЕС) 2016/2031; в) съставни продукти; г) храни, различни от посочените в букви а), б) и в); д) материал, предназначен за контакт с храни; е) готови за продажба храни за домашни любимци и дъвчащи предмети за кучета, попадащи в обхвата на Регламент (ЕО) № 1069/2009;
3)
„пускане на пазара“ означава притежаването от оператор на стоки, посочени в член 1, параграф 1, букви а) и б) от настоящия регламент, с цел продажба, включително предлагането за продажба или всяка друга форма на прехвърляне, безплатно или срещу заплащане, както и продажбата, дистрибуцията и други форми на прехвърляне на тези стоки;
4)
„краен потребител“ означава последният потребител на дадена стока на дребно, който няма да я използва като част от стопанска операция или дейност;
5)
„стоки на дребно от останалата част на света“ означава стоки на дребно, които се състоят от стоки с произход от трети държави, различни от Обединеното кралство, и внесени в части на Обединеното кралство, различни от Северна Ирландия;
6)
„продукти от животински произход“ означава стоки на дребно, предназначени за консумация от човека, състоящи се от: а) храни от животински произход, включително мед и кръв; б) живи двучерупчести мекотели, живи бодлокожи, живи мантийни и живи морски коремоноги, предназначени за консумация от човека; в) други животни, предназначени за предварителна обработка с оглед да бъдат доставени живи на крайния потре­ бител;
7)
„продукти от растителен произход“ означава стоки на дребно, предназначени за консумация от човека, състоящи се от растения и продукти от тях, включително преработен материал;